Mathys Roets (Aandete & vertoning)
20 May Die Blou Hond	5 Darlington Road, Lynnwood Manor - 0083 - Pretoria - South Africa	Die Blou Hond	Kaartjiepryse: R290 / R190
MATHYS ROETS – 20 JAAR IN DIE MUSIEKBEDRYF!
Presies 20 jaar na die vrystelling van sy eerste CD, "Nokturne", verras die gewilde sanger, MATHYS ROETS, die gehoor met splinternuwe musiek van sy nuwe CD, "Rembrandt se Meisie in die Maan", asook sy pas vrygestelde DVD, "Iemand soos Jy". 'n Nuwe program maar tog nog dieselfde styl!
Die man met die meesleurende stem is veral bekend vir sy besonderse vertolking van musiek van Koos du Plessis en Leonard Cohen, maar met sy reeks Masters of Song, het hy ook reg laat geskied aan die immergewilde klanke van Cat Stevens, Neil Diamond en Roger Whittaker.
Mathys doen 'n knap versameling liedjies wat nie net reg laat geskied aan sy stem nie, maar ook die talent van ons land se beste liriekskrywers ten toon stel. Mathys sing van sy mooiste nuwe liedjies en verskeie van die ou gunstelinge.
Natuurlik word van sy ou bekende en gewilde treffers van o.a. Leonard Cohen, Koos du Plessis asook van sy nuwe versameling, "Master of Song", met liedjies van Neil Diamond, Roger Whittaker en Cat Stevens, ook ingesluit.
Die kunstenaar met die sensuele, warm stem – soos ryk praliensjokolade – maak elke vertoning spesiaal en hy boet nooit kwaliteit in nie.	Facebook Page